SK Úradný vestník Európskej únie C 290/20

Zverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 290/04)

Týmto zverejnením vzniká právo vzniesť námietku podľa článku 7 nariadenia Rady (ES) č. 510/2006. Námietky musia byť Komisii doručené v lehote šiestich mesiacov odo dňa uverejnenia.

PREHĽAD

NARIADENIE RADY (ES) č. 510/2006

ŽIADOSŤ O ZÁPIS PODĽA ČLÁNKU 5 A ČLÁNKU 17 ODS. 2

„KARLOVARSKÝ SUCHAR“

č. ES: CZ/PGI/005/0404/20.10.2004

CHOP ( ) CHZO ( X )

Toto stručné zhrnutie bolo vypracované len na informatívne účely. Zúčastnené strany môžu nájsť všetky informácie v úplnom znení špecifikácie výrobku, ktoré je možné získať od vnútroštátnych orgánov uvedených v oddiele 1 alebo od Európskej komisie (1).

1. Príslušný orgán v členskom štáte:

názov: Úřad průmyslového vlastnictví adresa: Antonína Čermáka 2a CZ-160 68 Praha 6 telefón: (420) 220 38 31 11 fax: (420) 224 32 47 18 e-mail: posta@upv.cz

2. Skupina:

názov: CORNIA, spol. s r.o. adresa: Vítězná 42, CZ-360 09 Karlovy Vary telefón: (420) 353 43 38 26 fax: (420) 353 22 35 65 e-mail: cornia@iol.cz zloženie: Výrobcovia/spracovatelia ( X ) iné ( )

Ide o výnimku podľa článku 5 ods. 1 nariadenia Rady (ES) č. 510/2006, pretože v oblasti existuje jediný výrobca. Požiadavky článku 1 nariadenia Komisie (EHS) č. 2037/93 sú splnené.

3. Druh výrobku:

Trieda 2.4.: Pečivo, cukrárenské výrobky, cukrovinky a sušienky – sucháre

4. Špecifikácie (prehľad požiadaviek podĽa článku 4 ods. 2)

4.1 Názov: „Karlovarský suchar“

4.2 Opis: V súčasnosti sa vyrábajú dva druhy karlovarského suchára:„Karlovarský suchar special“ a „Karlovarský suchar dietní“.

Tvar: krajčeky z vekne, pravidelný tvar, zodpovedajúci forme, v ktorej bol výrobok upečený; popis tvaru sa rovnako uvádza v bode 4.5 Spôsob produkcie.

Vzhľad: rovnomerné pórovitý, dobre prepečený, čistý, krehký, dobre sušený, nesmie byť pripálený, nesmie obsahovať cudzie predmety.

Farba: zlatohnedá, nie však tmavá.

Chuť: lahodná pečivová, nesmie byť horká, kyslá a nesmie mať inú cudziu príchuť.

Vôňa: prirodzená pečivová, nesmie byť zatuchnutá alebo s cudzím pachom.

K výrobe sa používajú tieto surovíny:

„Karlovarský suchar special“: múka pšeničná, karlovarská žriedlová voda, pitná voda, prídavné látky na zlepšenie múky, cukor, stužený rastlinný tuk, droždie, soľ jedlá, vaječný sušený žĺtok, karlovarská soľ.

„Karlovarský suchar dietní“: pšeničná múka, karlovarská žriedlová voda, pitná voda, prídavné látky na zlepšenie múky, cukor, stužený rastlinný tuk, droždie, jedlá soľ.

Na trh sa dodávajú v kartónových škatuliach po 200 g.

4.3 Zemepisná oblasť: Oblast Karlovarského regiónu ohraničená obcami Karlove Vary – Šemnice – Kyselka – Velichov – Ostrov – Hroznětín – Mezirolí – Stará Role – Karlovy Vary, vrátane týchto obcí.

4.4 Dôkaz o pôvode: Výrobca vedie evidenciu dodávateľov surovín. Pri všetkých surovinách, a najmä kľúčových (karlovarská voda zo žriedla, karlovarská žriedľová soľ), sú k dispozícii aj dodacie listy a faktúry. Výrobca ďalej vedie evidenciu odoberateľov hotových výrobkov. Každé balenie výrobku nesie označenie výrobcu vrátane adresy, čo okrem iného umožňuje vysledovateľnosť výrobkov.

Internú kontrolu dodržovania špecifikácie vykonáva technológ spoločnosti 1 krát za 6 mesiacov. Predovšetkým sa kontroluje technologický postup výroby. V súvislosti s každou zásielkou sa kontrolujú kritické body, a to je najmä teplota a čas príslušného kroku výroby. Kontroly sa evidujú na kontrolných listoch.

Externú kontrolu dodržovania špecifikácie vykonáva nadriadený kontrolný subjekt, Státní zemìdìlská a potravináøská inspekce, inšpektorát v Plzni. Nadriadený kontrolný subjekt kontroluje okrem iného dodržovanie hygienických predpisov, kritické body a špecifické vlastnosti výrobku.

Celková kontrola: Priebežne sa vykonáva kontrola celého výrobného procesu, a to najmä kontrola vstupných surovín, kontrola prípravy výroby, kontrola dodržovania výrobného postupu, kontrola dodržovania hygienických noriem, kontrola dodržovania mikrobiologických parametrov a kontrola hotových výrobkov.

4.5 Spôsob výroby: Karlovarský suchár sa vyrába z vyššie uvedených surovín, pozri bod 4.2.

Kľúčové suroviny (karlovarská žriedlová voda, karlovarská žriedlová soľ) sa získavajú vo vymedzenej oblasti. Spracovanie surovín, všetky etapy výroby a balenie sa vykonáva vo vymedzenej oblasti.

Karlovarská žriedlová voda musí byť čerstvá, čo je ďalší dôvod, prečo musí výroba prebiehať vo vymedzenej oblasti.

Karlovarská žriedlová voda patrí medzi hydrouhličitano-sírano-chlorido-sodné termálne kyselky s celkovou mineralizáciou približne 6,45 g/l a obsahom minerálov medzi 560 – 980 mg/l.

Karlovarská žriedlová soľ je zmes síranu sodného, draselného a hydrogénuhličitanu sodného.

Postup výroby Karlovarského sucharu:

Cesto sa pripravuje priamym spôsobom. Po nadávkování surovín se jednotlivé vstupné suroviny miešajú v nádobe s teplou vodou. Potom sa stĺpovým šľahačom vymiešajú na stredne tuhé cesto, ktoré sa nechá vyzrieť. Vyzreté cesto sa delí na kontinuálnom stroji na rezy, ktoré se vytvarujú do tvaru vekne a vkladajú do vymastených foriem, kde sa nechajú riadne vykysnúť. Po vykysnutí sa vekne v otvorených formách sádžu do zaparovacieho zariadenia pece, kde sa pečú. Po upečení sa výrobky vyklopia z foriem, ukladajú do vozíkov a tam sa nechajú vychladnúť. Potom sa krájajú na krajčeky, tie sa sádžu na pás pece a restujú. Orestované krajčeky sa ukladajú do prepraviek a po riadnom vychladnutí sa balia do alumíniového obalu s papierovým štítkom. Takto zabalené sucháre sa vkladajú do papierových škatúľ s potlačou a tieto škatule sa následne vkladajú do veľkých kartónov. Hmotnosť výrobku je 200 g, povolená odchýlka -7 %. Uzatvorené kartóny sa rozvážajú v čistom skriňovom nákladnom aute.

Vlastná výroba musí prebiehať na území vymedzenom v bode 4.3. Výrobok sa musí baliť na mieste výroby. Dôvody sú krehkosť výrobku, ľahšia absorpcia vlhkosti z okolia a lepšia sledovateľnosť výrobku.

4.6 Súvislosti: Karlovarský suchár je jedinečný výrobok historicky prepojený s Karlovými Varmi. Je to výrobok, ktorý sa popri kúpeľnej starostlivosti a minerálnych vôd zmieňuje ako súčasť koloritu Karlových Varov, je súčasťou povesti týchto kúpeľov.

O tom, že je výrobok Karlovarský suchar pevne spojený s Karlovými Varmi, svedčí aj jeho názov.

Výrobca používa tradičnú nezmenenú výrobnú metódu už desiatky rokov. Na kvalite výrobku sa podieľajú tak miestne suroviny (karlovarská voda, karlovarská žriedlová soľ), ako aj miestne tradície a skúsenosť ľudí.

Výrobok obsahuje karlovarskú žriedlovú vodu, v prípade „Karlovarského sucharu special“ aj karlovarskú žriedlovú soľ. Karlovarská žriedlová voda musí byť čerstvá. Táto voda pramení v karlovarskej žriedelnej štruktúre, ktorá patrí k najvýznamnejším a najznámejším štruktúram minerálnych vôd v celom svete. Skutočnosť, že pramene vyvierajú práve vo vyššie uvedenom priestore, je daná zlomovým porušením zemskej kôry a krížením významných zlomov v okolí Karlovarského Vřídla. Karlovarská žriedlová voda zlepšuje a uľahčuje trávenie a vstrebávanie v črevách.

Zápis do registra označenia pôvodu Českej republiky má číslo 4 a dátum 1. 2. 1974, zápis do medzinárodného registra podľa Lisabonskej dohody má číslo 4 a dátum 22. 11. 1967.

Výrobok bol v roku 1974 ocenený Zlatou pečaťou na výstave EX PLZEŇ.

Súčasný výrobca má právnu kontinuitu s predchádzajúcim výrobcom, kontinuita bola získaná v privatizácii.

4.7 Kontrolný subjekt:

názov: Státní zemědělská a potravinářská inspekce, Inspektorát v Plzni adresa: Jiráskovo náměstí 8 CZ-308 58 Plzeň 8 telefón: (420) 377 24 45 97 fax: (420) 377 45 52 29 e-mail: plzen@szpi.gov.cz

4.8 Označovanie: Na obale musí byť uvedené označenie Karlovarský suchar. Špecifické požiadavky na značenie, pokiaľ ide o umiestnenie, písmo, farby a pod. nie sú stanovené.

4.9 Vnútroštátne požiadavky: —

(1) Európska komisia, Generálne riaditeľstvo pre poľnohospodárstvo a rozvoj vidieka, oddelenie politiky kvality poľnohospodárskych výrobkov, B-1049 Brusel.